- Micii tricolori sunt încărcaţi cu energia calificării
- Vor să calce pe urmele idolilor şi să se califice la EURO
George Puşcaş, Ianis Hagi şi Radu Drăguşin i-au impresionat pe toţi juniorii României prin calificarea la EURO. Tinerii au prins energie şi promit calificări cu naţionalele mici la EURO.
"Hai, România! În fiecare zi", a fost mesajul lui Atanas Trică.
Puştii din naţionalele mici au prins curaj după calificarea României la Europeanul din Germania. Şi ei pot la EURO!
"Este visul nostru de mici să mergem la un Campionat European", a spus Rareş Burnete.
"Ar fi ceva incredibil pentru fiecare dintre noi! Pentru asta muncim", a declarat Ştefan Baiaram.
Cei mici se visează la turnee finale şi cu naţionala mare, ca idolii lor.
"(Cine e idolul tău de la naţionala de seniori? Cine te-a impresionat cel mai mult în calificări?) Bancu, Cicâldău, Screciu şi Mihăilă", a recunoscut Atanas Trică.
"Cu siguranţă, portarul. Horaţiu Moldovan, care este ca un idol", a dezvăluit Alexandru Borbei.
"Florinel Coman. Îmi place personalitatea lui", a fost reacţia lui Andres Sfait.
"Drăguşin. Îmi place mult de el, stilul lui de joc, e calm", a spus şi Eduard Cotor.